Publication: Magyar Közlöny
Issue: MK-2003-8 (Year: 2003, Number: 8)
Era: 1990-2004
Section: Az Alkotmány 2. § (1) bekezdése a Magyar Köztársaságot demokratikus jogállamként határozza meg. A jogállamiság követelményének érvényesüléséhez az Alkotmánybíróság 11/1992. (III. 5.) AB határozatában a következõket
Paragraph Index: 404

(1992) is. A 20. század jogfejlõdése egyértelmûen azt mutatja, hogy nincsenek az üzleti életben alkalmazott szerzõdéseknek olyan sajátosságaik, amelyek — egy modernizált, a professzionális vagyoni forgalom követelményeit kielégíteni képes általános szerzõdési jog mellett — külön jogi rendelkezéseket kívánnának meg. Az elmúlt száz évben ugyanis az általános magánjog szabályozási mércéje szigorodott, közeledett az üzleti forgalom követelményszintjéhez, vagyis az általános szerzõdési jog maga „kereskedelmi jogiasodott”. Ehhez a fejlõdéshez a polgárok iskolázottsági 2003/8. szám szintjének emelkedése, a vagyoni forgalomban történõ eligazodó képessége, üzleti ismereteinek gyarapodása stb. adta meg a kellõ társadalmi alapot. A monista elvre épülõ kodifikáció nagy elõnye, hogy ily módon elkerülhetõk a párhuzamos szabályozások (pl. eltérõ rendelkezések a kereskedõk és a magánszemélyek vételi ügyleteinél stb.), és egyben a dualista szabályozásnál szükségszerûen jelentkezõ elhatárolási problémák is. A fogyasztóvédelmi magánjog sajátos követelményeit dualista kiindulópont mellett is rendezni kell. Míg azonban a külön fogyasztóvédelmi szabályok monista kodifikáció esetén csak egyirányú kivételekkel terhelik a törvénykönyvet, dualista felfogás mellett kivételes normákat kellene felállítani mind a professzionális üzleti forgalom számára, mind a fogyasztói szerzõdésekre.

Source: https://magyarkozlony.hu/hivatalos-lapok/81ac8fc0cbefb5ded849ab06fa69337c7c2e25b8/dokumentumok/8e719c3cb87b3c668484c23899993c1e1acd9000/letoltes